Bika-Bivaly - Lovemyself
Bika-Bivaly
A Bika Bivaly nagy, erős, szilárd jellem. Nyugodt és visszafogott, tempója miatt lomhának is mondhatják, de inkább a meggondolt jelző illik rá. Kitartóan dolgozik tervei megvalósításán, és önfejűsége miatt nem mindig könnyű vele.
Általában hatalomra tesz szert, amivel nagyon jól együtt tud élni. Nem okoz neki gondot átvenni az irányítást, szabályozni mások munkáját, és felügyelni őket. Következetes és célorientált, nem ismer tréfát, ha munkáról van szó.
Ha nem a munkáról van szó, közvetlen és kedves, akinek a szabadidejében mindenre jut idő. Minden sportban, játékban bizonyítani akar, hogy megfelelő képességekkel és ügyességgel rendelkezik.
Célja egy biztos lábakon álló kapcsolat megtalálása, de elengedhetetlenek számára a mély érzelmek, és a szenvedélyes vonzalom a másik iránt. Ha egyszer megtalálta párját, mindent megtesz, hogy egész életében vele maradjon.